Vyhodnotenie pripomienkového konania		
		
Spôsob pripomienkového konania bežný /zjednodušený/skrátený postup – dôvod:	bežný	
	
Zoznam oslovených subjektov:	Kancelária podpredsedu vlády SR pre vedomostnú spoločnosť, európske záležitosti, ľudské práva a menšiny
Ministerstvo zahraničných vecí SR
Ministerstvo vnútra SR
Ministerstvo hospodárstva SR
Ministerstvo financií SR
Ministerstvo kultúry SR
Ministerstvo obrany SR
Ministerstvo školstva SR
Ministerstvo zdravotníctva SR
Ministerstvo výstavby a regionálneho rozvoja SR
Ministerstvo spravodlivosti SR
Ministerstvo práce soc. vecí a rodiny SR
Ministerstvo pôdohospodárstva  SR
Ministerstvo životného prostredia SR
Úrad vlády SR
Odbor vládnej agendy Úradu vlády SR
Najvyšší kontrolný úrad SR
Bratislavský samosprávny kraj
Žilinský samosprávny kraj
Bystrický samosprávny kraj
Združenie miest a obcí Slovenska
Konfederácia odborových zväzov SR
Asociácia zamestnávateľských zväzov a združení SR Únia miest Slovenska
Republiková únia zamestnávateľov	
Počet oslovených subjektov:	25	
Zaslali do stanoveného termínu:	Ministerstvo práce soc. vecí a rodiny SR
Ministerstvo spravodlivosti SR, sekcia medzinárodného a európskeho práva
Ministerstvo životného prostredia SR
Ministerstvo zahraničných vecí SR
Ministerstvo výstavby a regionálneho rozvoja SR
Úrad vlády SR
Ministerstvo školstva SR
Bratislavský samosprávny kraj
Konfederácia odborových zväzov SR
Ministerstvo pôdohospodárstva SR
Združenie miest a obcí Slovenska
Ministerstvo kultúry SR
Ministerstvo zdravotníctva SR
Ministerstvo vnútra SR, sekcia verejnej správy
Ministerstvo spravodlivosti SR, sekcia rozvoja ekonomiky a správy
Ministerstvo financií SR
Úrad vlády SR, odbor parlamentnej a vládnej agendy
Najvyšší kontrolný úrad SR
Kancelária podpredsedu vlády SR pre vedomostnú spoločnosť, európske záležitosti, ľudské práva a menšiny
Ministerstvo obrany SR
Bystrický samosprávny kraj
Žilinský samosprávny kraj
Bratislavský samosprávny kraj
Asociácia zamestnávateľských zväzov a združení SR
Ministerstvo hospodárstva SR	
Zaslali po termíne:	-	
Vôbec nezaslali:	Únia miest Slovenska
Republiková únia zamestnávateľov	
Subjekty, ktoré nemali pripomienky:	Ministerstvo spravodlivosti SR, sekcia medzinárodného a európskeho práva
Ministerstvo životného prostredia SR
Ministerstvo práce soc. vecí a rodiny SR
Ministerstvo zahraničných vecí SR
Ministerstvo výstavby a regionálneho rozvoja SR
Kancelária podpredsedu vlády SR pre vedomostnú spoločnosť, európske záležitosti, ľudské práva a menšiny
Ministerstvo spravodlivosti SR, sekcia rozvoja ekonomiky a správy
Ministerstvo obrany SR
Združenie miest a obcí Slovenska
Bystrický samosprávny kraj
Ministerstvo kultúry SR
Ministerstvo zdravotníctva SR
Bratislavský samosprávny kraj
Asociácia zamestnávateľských zväzov a združení SR	
	
Počet vznesených pripomienok:	23 	
Počet akceptovaných:	20	
Počet neakceptovaných, z toho počet zásadných – ktoré subjekty	3/0	
	
Rozporové konanie (s kým, kedy, na akej úrovni, s akým výsledkom):	MF SR a MDPT SR, 11. marca 2008, na úrovni generálnych riaditeľov sekcií. Po akceptovaní zásadných pripomienok MF SR a ich zapracovaní do vlastného materiálu bolo odsúhlasené predložiť materiál na rokovanie vlády SR. 	
Počet odstránených pripomienok:	23	
Počet neodstránených pripomienok:	0	

Rezort	Pripomienka	Typ	Vyh.	Spôsob vyhodnotenia	Poznámka	
MŠ SR	-	na strane 3 v poznámke bližšie uviesť, čo zahrňuje Dohoda AGTC,

-	v materiáli jednotne uvádzať citáciu zákonov namiesto „v znení neskorších zmien“ formuláciou „v znení neskorších predpisov“
-	na strane 5 posledný odsek nahradiť slovo „vztiahnutých“ k prepravnej vzdialenosti, slovom „vzťahujúcich sa“ k ..... 
-   v celom materiáli odstrániť preklepy.	O

O

O

O	A

A

A

A	Poznámka k bola doplnená na str. 3 pod tabuľkami analýzy SWOT.
Citácia zákonov bola zjednotená v zmysle pripomienky.
Slovo bolo nahradené.

Preklepy boli odstránené.		
ÚV SR	-	vo vzťahu k prílohe č. 1 zosúladiť tvrdenie uvedené na str. 1 úvodnej časti o stave intermodálnej prepravy s tvrdením na str. 2 pod grafom s problematikou, ktorej sa týkajú,
-	v časti 4, písmeno A. sa navrhuje spoplatniť vyššími prípadne dodatočnými poplatkami vybrané cesty v environmentálne citlivých oblastiach SR – odporúča sa spresniť, ktoré oblasti sa uvažujú a aká výška, prípadne rozsah uvedených poplatkov sa môže navrhnúť,
-	v návrhu uznesenia vlády SR odporúčame nahradiť slovo „schvaľuje“ slovami „berie na vedomie“,

-	v časti B. vypustiť (zabezpečenie potrebných finančných prostriedkov na dotácie podľa bodov B.1 a B.2 neodporúčame ukladať priamo ministrovi financií ale riešiť ich zaradením medzi prioritné úlohy a výdavky kapitoly ministerstva na príslušný rozpočtový rok). 	O

O

O

O	A

A

A

A
	Tvrdenia boli zosúladené zmenou textu v poslednom odseku na strane 1.
Text vlastného materiálu bol doplnený na strane 8 v časti 4, písmeno A, prvá odrážka v zmysle pripomienky.

V návrhu uznesenia bola vykonaná zmena podľa pripomienky.
Body B.1 a B.2 návrhu uznesenia boli preformulované aj v súlade s pripomienkami MF SR.		
MP SR	-   pri uplatňovaní opatrení uvedených v časti 4, bode C. vlastného materiálu odporúčame upozorniť na zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov.	O	A	Uvedené zákony budú zahrnuté do súťažných podmienok na verejné obstarávanie v súvislosti projektovou prípravou a vlastnou výstavbou terminálov. 		
MV SR	-	v bode B.2 návrhu uznesenia vlády, v texte materiálu na str. 10 a v doložke spresniť názov doložky (doplniť text o „podnikateľské prostredie“),

-	v časti 5. Záver by bolo vhodné uviesť termín splnenia úlohy vydať výnos MDPT SR na podporu technického vybavenia intermodálnej prepravy na roky 2001 – 2013.	O

O	A

A	Text v bode B.2 uznesenia, na strane 9 vlastného materiálu a Doložky ... bol doplnený podľa pripomienky.
V uvedenej časti vlastného materiálu bol termín splnenia úlohy doplnený.		
NKU SR	-   doplniť predkladaciu správu o stručné vyjadrenie očakávaného dopadu na verejné financie, ekonomiku, zamestnanosť, životné a podnikateľské prostredie, i keď súčasťou samotného materiálu je doložka vplyvov.	O	A	Predkladacia správa bola doplnená v zmysle pripomienky. 		
MF SR/1	-	vypustiť z návrhu uznesenia vlády úlohy B.1. a B.2. ukladajúce ministrovi financií vyčleniť pri príprave rozpočtu na príslušný rozpočtový na zvýšenie dotácií v oblasti kombinovanej dopravy a na poskytovanie dotácií na podporu technického vybavenia intermodálnej prepravy. Uvedené úlohy je potrebné smerovať pre ministra dopravy, pôšt a telekomunikácií SR. Stanovenie priorít kapitoly je plne v kompetencii Ministerstva dopravy, pôšt a telekomunikácií SR spolu so zabezpečením ich prednostného financovania v rámci schváleného limitu výdavkov kapitoly na príslušný rozpočtový rok,
-	materiál v časti 1. Stav intermodálnej prepravy konštatuje, že v období rokov 1993 – 2006 sa intermodálna preprava v SR dynamicky rozvíjala s priemerným ročným prírastkom 16 %, avšak nie sú tu uvedené údaje o výške finančných prostriedkov vynaložených na podporu intermodálnej prepravy v jednotlivých rokoch, čo žiadam do materiálu doplniť,	Z

Z

	A

A

	Návrh uznesenia, jeho ukladacia časť bola upravená v zmysle pripomienky.

Materiál bol doplnený o prílohu č. 6 „Prehľad dotácií poskytnutých na podporu kombinovanej dopravy“.

		
MF SR/2	-	v časti 3. Existujúce opatrenia na podporu rozvoja intermodálnej prepravy, v závere materiálu a v doložke finančných, ekonomických, environmentálnych vplyvov a vplyvov na zamestnanosť sú kvantifikované požiadavky na zvýšenie prostriedkov štátneho rozpočtu na poskytovanie dotácií v oblasti kombinovanej dopravy a dotácií na podporu technického vybavenia intermodálnej prepravy. Uvedené požiadavky nie je možné považovať za zodpovedajúce skutočným potrebám. Ministerstvo dopravy, pôšt a telekomunikácií SR každoročne na podprograme 07S01 Kombinovaná doprava rozpočtuje výdavky vo výške 20 mil. Sk, ale napr. v roku 2004 neboli na tomto podprograme čerpané žiadne výdavky, v roku 2005 sa čerpali výdavky vo výške 450 tis. Sk, v roku 2006 opäť neboli čerpané žiadne výdavky a v roku 2007 sa čerpali výdavky vo výške 1 792 tis. Sk. V nadväznosti na uvedené žiadam požiadavky na zvýšenie výdavkov na dotácie v oblasti kombinovanej dopravy ako aj dotácie na podporu technického vybavenia intermodálnej prepravy prehodnotiť, podrobne zdôvodniť a špecifikovať podľa zdrojov (prostriedky EÚ, prostriedky na spolufinancovanie, výdavky štátneho rozpočtu),
-	zároveň žiadam prehodnotiť odporúčanie navrhované v závere materiálu, v zmysle ktorého by sa mali finančné prostriedky na podporu intermodálnej prepravy vyčleniť zo spotrebnej dane z minerálneho oleja. S takýmto účelovým smerovaním príjmov zo spotrebnej dane z minerálneho oleja nesúhlasím vzhľadom na to, že príjmy štátneho rozpočtu nie je možné účelovo určovať na konkrétne výdavky, ak tak neustanovil osobitný zákon.	Z

Z
	A

A	MDPT SR urobilo v ostatných dvoch rokoch kroky k tomu, aby sa prostriedky vyčlenené na dotáciu v rámci programu 07S01 Kombinovaná doprava vo výške 20 mil. Sk použili na účel, pre ktorý boli určené. Bol schválený výnos č. 491/2006M, rámci ktorého boli rozpočtované prostriedky od roku 2007 čerpané oproti predpokladu len čiastočne, pre rok 2008 je schválená dotácie na celú rozpočtovanú výšku dotácie,

Keďže nie sú vytvorené právne predpoklady na prerozdelenie spotrebnej dane z minerálneho oleja, návrh na použitie finančných prostriedkov z dane z minerálneho oleja na uvedené podpory bol z materiálu vypustený.		
OVA ÚV SR	-	upraviť na obale predkladaného materiálu dátum v súlade s metodickým pokynom na prípravu a predkladanie materiálov na rokovanie vlády SR (2.2.1,(1),8 zar.),
-	v častiach predkladacia správa, vlastný materiál, doložka ... a príloha č. 5 vykonať jazykové úpravy podľa zaslaného stanoviska.	O

O	A

A	Dátum bol upravený.

Jazykové úpravy boli vykonané v zmysle pripomienok.		
ŽSK (Žilinský samosprávny kraj)	-	časť 3, odsek A. písmeno b, neodporúča sa pri novele zákona č. 582/2004 Z. z.  o miestnych daniach a miestnom poplatku za komunálne odpady  a drobné stavebné odpady v znení neskorších predpisov ďalšie rozšírenie daňovej úľavy,

-	časť 3, odsek C. písmeno b, objasniť, kto bude zodpovedný za riešenie, výstavbu a financovanie dopravného napojenia terminálu na cestnú sieť.	O

O	N

A	Novelizácia uvedeného zákona nie je predmetom návrhu tohto materiálu. Novelizácia sa bude riešiť v spolupráci s MF SR  a za účasti miestnych samospráv.
V súčasnosti preverujeme aspekty zaradenia prípojných cestných komunikácií k terminálom, z ktorého vyplynie aj rozhodnutie o ich výstavbe a financovaní.		
KOZ SR/1	-	na roky 2008 – 2010 zabezpečiť financovanie opatrení na podporu rozvoja intermodálnej prepravy v SR formou prerozdelenia prostriedkov získaných výberom dane z minerálneho oleja a ostatnými zdrojmi, ktoré sú uvedené v návrhu opatrení a doriešiť vhodnou formou financovanie týchto opatrení po roku 2010,

	O

	N

	Vážime si podporné stanovisko k návrhu opatrení na podporu intermodálnej prepravy v SR. Spôsob prípravy a schvaľovania  štátneho rozpočtu už neumožňuje nárokovať si dotáciu na rok 2008. V prípade podpory technického vybavenia intermodálnej prepravy (bod B.2 uznesenia) je potrebné vypracovať najskôr (v termíne 11/2008) výnos  na jej poskytovanie, ktorý musí schváliť EK nakoľko je takáto podporu podpora zlučiteľná s pravidlami EÚ na poskytovanie štátnej podpory. Až po jeho schválení sa môžu nárokovať finančné prostriedky na uvedený účel pre nasledovný rok. Na základe záverov rozporového konania medzi MDPT SR a MF SR, bol návrh využitia dane z minerálneho oleja na dotácie z materiálu vypustený.		
KOZ SR/2	-	doplniť návrh o komplexné definovanie kompetencií a zabezpečenie činnosti intermodálneho promočného centra, najmä potreby na obstarávacie investičné a prevádzkové financie.	O	A	Predkladaný materiál,  bol prerokovaný na porade vedenia MDPT SR dňa 4. februára 2008. V ukladacej časti uznesenia v bode B.5 bolo stanovené vypracovať koncepciu činnosti intermodálneho promočného centra v rátane spôsobu finančného zabezpečenia s termínom 30. 9. 2008.		
MH SR	- v materiáli nie je konkrétne uvedené odôvodnenie využitia zvýšenia finančných prostriedkov zo štátneho rozpočtu na roky 2009 – 2013 v celkovej výške 556 mil. Sk.	O	N	Odôvodnenie využitia zvýšenia finančných prostriedkov je deklarované v časti 4, bod D a v časti 5, bod 2 vlastného materiálu.
Požiadavka na zvýšenie finančných prostriedkov zo štátneho rozpočtu na podporu intermodálnej prepravy bola prerokovaná na MF SR, rozporovým konaním dňa 11. 3. 2008, z ktorého vyplynul ďalší postup.		

Vysvetlivky k skratkám v tabuľke:	
Typ:	Z – zásadná	O – obyčajná		
Vyhodnotenie:	A – akceptovaná	C – čiastočne akceptovaná	N – neakceptovaná	
Spôsob vyhodnotenia:	pri A – spôsob zapracovania	pri C – vysvetlenie, spôsob zapracovania	pri N – zdôvodnenie nezapracovania	
Poznámka:	pripadne zaslaná po termíne